Nuori kaarti
1. Päin päivän sarastusta
 me käymme marssien,
 ja täynnä uskallusta
 on rinta jokaisen.
 Rivimme taajat, uljaat on,
 työn nuoriso, käy taistohon!
 Me oomme nuori kaarti
 työn orja-armeijan.
 Me oomme nuori kaarti
 työn orja-armeijan.

 2. Lapsuuden muistot kovat
 orjuudest’ isäimme
 karkaisseet meitä ovat,
 meit’ taistoon käskee ne.
 On taistelumme tarkoitus
 veljeys, rauha, vapaus.
 :,: Me oomme nuori kaarti
 työn orja-armeijan. :,:

 3. Työn raskaan raadannasta
 hyväksi herraimme
 tää laulu syntyi vasta:
 Pois orjuus! kaikuu se.
 On meillä mahti rakentaa
 valoisa, vapaa onnen maa.
 :,: Me oomme nuori kaarti
 työn orja-armeijan. :,:

 4. Nyt kättä, veljet, lyömme,
 nyt liittoon käytäköön!
 Tää taistelumme, työmme
 maan-piirin täyttäköön!
 Kun kurjuus ei saa vallita,
 on kansain kevät koittava.
 :,: Eespäin, sa nuori kaarti
 työn orja-armeijan! :,:

Suomennos.

Anonyymi